റിസ്വാന് നിസ്കരിച്ചതുമായി ബന്ധപ്പെട്ട പരമാര്ശം വിവാദമായി മാപ്പ് പറഞ്ഞ് വഖാര് യൂനിസ് ടി20 ലോകകപ്പില് ICC T20 World Cup ഇന്ത്യ പാകിസ്ഥാന് India vs Pakistan മത്സരത്തിനിടെ പാക് താരം മുഹമ്മദ് റിസ്വാന്റെ Mohammed Rizwan നിസ്കാരത്തെ കുറിച്ച് നടത്തിയ പരാമര്ശത്തില് മാപ്പ് പറഞ്ഞ് മുന് പാകിസ്ഥാന് താരവും പാകിസ്ഥാന്റെ ബൗളിംഗ് പരിശീലകനുമായിരുന്ന വഖാര് യൂനിസ് Waqar Younis. ഇന്ത്യ പാകിസ്ഥാന് മത്സരത്തിനിടെ റിസ്വാന് മൈതാനത്ത് നിസ്കരിച്ചിരുന്നു. ചുറ്റും കൂടി നില്ക്കുന്ന ഹിന്ദുക്കളുടെ ഇടയില് നിന്ന് നിസ്കരിക്കുന്ന മുഹമ്മദ് റിസ്വാന്റെ ചിത്രം തനിക്ക് സവിശേഷമായി തോന്നിയെന്ന് വഖാര് പറഞ്ഞിരുന്നു. ഒരു ചാനല് ചര്ച്ചയ്ക്കിടെയായിരുന്നു വഖാര് ഈ പ്രസ്താവന നടത്തിയത്. ഇതിന് പിന്നാലെ ക്രിക്കറ്റ് മത്സരത്തില് മതം കൂട്ടിക്കലര്ത്തി അഭിപ്രായ പ്രകടനം നടത്തിയെന്ന പേരില് അദ്ദേഹത്തിനെതിരെ കടുത്ത വിമര്ശനമാണ് ഉയര്ന്നത്. ക്രിക്കറ്റ് രംഗത്തെ പ്രമുഖ താരങ്ങളും വിദഗ്ധരും രാഷ്ട്രീയ നേതാക്കളുമുള്പ്പെടെ നിരവധി പേരാണ് വഖാറിനെ വിമര്ശിച്ചുകൊണ്ട് രംഗത്തെത്തിയത്. ക്രിക്കറ്റില് നിന്നും ഇത്തരത്തിലുള്ള കാര്യങ്ങള് അകറ്റി നിര്ത്താനുള്ള പ്രയത്നം നടത്തുമ്ബോള് വഖാറില് നിന്നും നിരാശാജനകമായ പ്രതികരണമാണ് ഉണ്ടായതെന്ന് കമന്റേറ്ററും ക്രിക്കറ്റ് വിദഗ്ധനുമായ ഹര്ഷ ഭോഗ്ലെ ട്വീറ്റ് ചെയ്തത്. ഭോഗ്ലെയ്ക്ക് പുറമെ മുന് ഇന്ത്യന് താരങ്ങളായ ആകാശ് ചോപ്ര, വെങ്കടേഷ് പ്രസാദ് എന്നിവരും താരത്തിനെതിരെ വിമര്ശനവുമായി രംഗത്തെത്തി. കോണ്ഗ്രസ് നേതാവായ അഭിഷേക് സിംഗ്വി കടുത്ത ഭാഷയിലാണ് വഖാറിനെ വിമര്ശിച്ചത്. വിമര്ശനങ്ങള് കടുത്തതോടെ വഖാര് ട്വിറ്ററില് മാപ്പപേക്ഷിച്ച് രംഗത്ത് വരികയായിരുന്നു. മത്സരത്തിന്റെ ആവേശത്തില് പറഞ്ഞു പോയതാണെന്നും ആരുടേയും വ്യക്തിപരമായ വികാരങ്ങളെ വ്രണപ്പെടുത്താന് ഉദ്ദേശിച്ച് പറഞ്ഞതല്ലെങ്കിലും അതിനിടയായതില് ക്ഷമ ചോദിക്കുന്നു എന്നുമാണ് വഖാര് കുറിച്ചത്.